
ՈՐՈՇՈՒՄ
	28 դեկտեմբերի 2021 թվականի
	թիվ 193
	քաղ. Մոսկվա



Գրաֆիտավորված էլեկտրոդների առանձին տեսակների նկատմամբ Եվրասիական տնտեսական միության միասնական մաքսային սակագնի ներմուծման մաքսատուրքի դրույքաչափ սահմանելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 42-րդ եւ 45-րդ հոդվածներին համապատասխան՝ Եվրասիական տնտեսական հանձնաժողովի կոլեգիան որոշեց.
1.	Սահմանել Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի թիվ 80 որոշմամբ հաստատված՝ Եվրասիական տնտեսական միության միասնական մաքսային սակագնի ներմուծման մաքսատուրքի դրույքաչափ՝ ԵԱՏՄ ԱՏԳ ԱԱ 8545 11 008 9 ծածկագրով դասակարգվող գրաֆիտավորված էլեկտրոդների առանձին տեսակների նկատմամբ՝ մաքսային արժեքի 0 տոկոսի չափով՝ մինչեւ 2024 թվականի մարտի 31-ը ներառյալ ժամկետով։
2.	Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի թիվ 80 որոշմամբ հաստատված՝ Եվրասիական տնտեսական միության միասնական մաքսային սակագնի մեջ կատարել հետեւյալ փոփոխությունները՝
ա)	չորրորդ սյունակում ԵԱՏՄ ԱՏԳ ԱԱ 8545 11 008 9 ծածկագրով դիրքը լրացնել «47Դ)» ծանոթագրության հղումով.
բ)	Եվրասիական տնտեսական միության միասնական մաքսային սակագնի ծանոթագրությունները լրացնել հետեւյալ բովանդակությամբ 47Դ ծանոթագրությամբ՝
«47Դ)	Ներմուծման մաքսատուրքի դրույքաչափը՝ մաքսային արժեքի 0 (զրո) %-ի չափով, կիրառվում է 2022 թվականի ապրիլի 1-ից մինչեւ 2024 թվականի մարտի 31-ը ներառյալ:»։
3.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո, սակայն 2022 թվականի ապրիլի 1-ից ոչ շուտ։

	Եվրասիական տնտեսական հանձնաժողովի կոլեգիայի նախագահ՝
	
	Մ. Մյասնիկովիչ

